Translate the text from Welsh to English.



 
Ar 11 Tachwedd 2020 cyhoeddais Gynllun Gweithredu Diwedd Cyfnod Pontio’r UE Llywodraeth Cymru. Roedd ein cynllun yn nodi blaenoriaethau strategol Llywodraeth Cymru wrth baratoi ar gyfer diwedd y cyfnod pontio a chamau gweithredu Llywodraeth Cymru, yn annibynnol ac ar y cyd â Llywodraeth y DU a phartneriaid yng Nghymru, i sicrhau bod y sector cyhoeddus, y sector preifat a'r trydydd sector, unigolion a chymunedau mor barod â phosibl ar gyfer newid anochel. Fel Llywodraeth gyfrifol, gwnaethom gynllunio ar gyfer y sefyllfa waethaf – canlyniad heb gytundeb. Wrth gyhoeddi'r Cynllun Gweithredu, ymrwymais hefyd i adolygu ein blaenoriaethau pe byddai’r DU a'r UE yn dod i gytundeb.


Ar 24 Rhagfyr 2020, saith diwrnod cyn diwedd y cyfnod pontio, daeth y trafodaethau i ben, daeth yr UE a'r DU i gytundeb, ac yna cafodd Cytundeb Masnach a Chydweithredu'r DU/UE ei gyhoeddi. Roedd y Datganiad Ysgrifenedig gan y Prif Weinidog ar 24 Rhagfyr 2020 yn nodi ymateb uniongyrchol Llywodraeth Cymru i'r cytundeb. Er ein bod yn croesawu'r ffaith bod y DU wedi osgoi canlyniad anhrefnus heb gytundeb, mae'r cytundeb yn un gwan iawn gyda rhwystrau newydd sylweddol i fasnachu a lefelau sylweddol is o gydweithrediad â'r UE ar draws nifer o feysydd pwysig, gan gynnwys diogelwch.


Yn dilyn ei gyhoeddi, mae Llywodraeth Cymru wedi craffu ar gynnwys y Cytundeb er mwyn deall yn well yr effaith ar ddinasyddion Cymru a bydd yn cyhoeddi canlyniad y dadansoddiad cyffredinol hwnnw cyn bo hir.


Ein blaenoriaeth oedd canolbwyntio ar gefnogi dinasyddion Cymru ac economi Cymru yn yr ymdrech i ymateb i'r newid a'r heriau anochel yn sgil y Cytundeb Masnach a Chydweithredu, a bydd hyn yn parhau. Rydym wedi defnyddio'r camau a nodwyd yng nghynllun gweithredu Diwedd y Cyfnod Pontio yn ôl yr angen, gan barhau i weithio'n agos gyda phartneriaid i wneud hynny. Hoffwn ddiolch i'n holl bartneriaid am eu hymdrechion a'r ysbryd partneriaeth sydd wedi bod mor bwysig wrth inni baratoi ar gyfer diwedd y cyfnod pontio, a gweithio i addasu iddo.


Rhan bwysig o hyn oedd diweddaru ein gwefan **Paratoi Cymru** yn gyflym. Mae’r wefan yn rhoi cyngor i fusnesau, rhanddeiliaid eraill a'r cyhoedd, ac yn eu cyfeirio at ffynonellau gwybodaeth pellach. Rydym yn annog unrhyw un sydd â chwestiynau am effaith diwedd y cyfnod pontio a’r Cytundeb Masnach a Chydweithredu i ddefnyddio’r adnodd hwn. Rydym hefyd wedi sicrhau bod digon o allu o fewn ein gwasanaethau cynghori i ymateb i geisiadau am gyngor.


Rydym wedi bod yn rhoi sylw manwl i’r effeithiau a rhyngweithiadau cyfansawdd posibl rhwng diwedd y cyfnod pontio, goblygiadau COVID\-19, a risgiau eraill fel digwyddiadau tywydd garw a ffliw adar. Mae ein trefniadau argyfyngau sifil posibl wedi bod ar waith yn llawn dros y cyfnod hwn, ac wedi cefnogi cydgysylltu a chyfathrebu gweithgarwch yn effeithiol.


Fy asesiad cychwynnol yw bod y blaenoriaethau strategol a nodwyd yn ein Cynllun Gweithredu yn parhau i fod yn berthnasol ac nid yw'r Cytundeb Masnach a Chydweithredu wedi newid llawer o ran y camau gweithredu allweddol a nodwyd gennym. Byddwn yn parhau i ganolbwyntio ar y camau gweithredu o fewn y pum blaenoriaeth strategol:


##### **Cyflenwi nwyddau critigol** – gan gynnwys cyflenwi bwyd, meddyginiaeth a chyflenwadau meddygol ac eitemau hanfodol eraill.


Roedd cytundeb yn bwysig er mwyn sicrhau llif parhaus o nwyddau rhwng y DU a'r UE ar ôl diwedd y cyfnod pontio. Fodd bynnag, rydym wedi gweld rhywfaint o darfu ar y ffiniau o hyd wrth i fusnesau a gweithredwyr addasu i broses newydd sy'n gysylltiedig â symud nwyddau. At hynny, roedd nifer y symudiadau cludo nwyddau ar draws y dŵr a, hyd yn oed yn fwy amlwg, ar lwybr Cymru\-Iwerddon yn llawer is na’r lefel arferol ar gyfer yr adeg hon o'r flwyddyn.


Er bod risg o hyd i gyflenwi nwyddau, bydd Llywodraeth Cymru yn parhau i flaenoriaethu camau sy'n ceisio sicrhau cyflenwad parhaus o nwyddau hanfodol a bydd yn parhau â’r mesurau lliniaru a nodwyd yn y Cynllun Gweithredu.


##### ​​​​​​​**Parodrwydd a chymorth busnes** – darparu canllawiau manwl i fusnesau a diwydiant, cyngor masnachu trawsffiniol a llif rhydd data, a chymorth i sectorau penodol, gan dybio bod arian ychwanegol yn cael ei ddarparu gan Drysorlys EM.


Mae'r rhan fwyaf o'r camau gweithredu yn y thema hon yn parhau i fod yn berthnasol iawn oherwydd, hyd yn oed gyda chytundeb, mae newidiadau sylweddol iawn y mae angen i fusnesau addasu iddynt, nawr a thros y misoedd nesaf. Roedd llawer o fusnesau'n aros am gytundeb i ddeall y goblygiadau a'r mesurau gofynnol o ganlyniad. Byddwn yn parhau i weithio gyda busnesau i ddarparu gwybodaeth a chymorth gan gynnwys drwy ein hadnoddau ar\-lein fel Porth Pontio'r UE. Yn ogystal â hyn, rydym wedi bod yn cynnal seminarau parodrwydd i fasnachwyr gyda Chyllid a Thollau Ei Mawrhydi a Llywodraeth Iwerddon i gefnogi busnesau i reoli eu masnach barhaus ag Iwerddon. 


Nid oes angen rhai o'r ymyriadau sector\-benodol yr oeddem wedi paratoi ar eu cyfer i'r un graddau, o ystyried y cytundeb sydd ar waith. Nid oes bellach angen cymorth ar gyfer y sector cig coch i’r un graddau ag y byddai angen mewn sefyllfa heb gytundeb gan fod y cytundeb o leiaf yn darparu ar gyfer dim tariffau. Fodd bynnag, gwyddom fod y cytundeb wedi cyflwyno rhwystrau sylweddol nad ydynt yn dariffau ac mae gwaith yn parhau i ddadansoddi goblygiadau llawn y cytundeb ar bob sector o'r economi.


Yn barod, mae allforwyr bwyd môr o Gymru yn cael problemau wrth allforio cynnyrch i'r UE ac mae rhai o'r anawsterau hyn wedi arwain at ohirio llwythi o gynnyrch ffres a chynnyrch byw, neu eu gadael yn sownd. Mae'r rhain yn gynnyrch darfodus iawn a gall unrhyw oedi sylweddol effeithio'n ddifrifol ar eu gwerth. Rydym wedi bod yn cysylltu ag allforwyr ac yn cyflwyno'r achos i Lywodraeth y DU dros iawndal i'r sector allforio a'r gadwyn gyflenwi gyfan. Yn ddiweddar, cyhoeddodd Llywodraeth y DU gronfa iawndal o £23m ar gyfer cymorth bwyd môr heb unrhyw fanylion gwirioneddol am y cynllun na'r meini prawf cymhwysedd, ac nid yw wedi'i gyd\-gynllunio gyda’r llywodraethau datganoledig. Byddwn yn parhau i weithio gyda Llywodraeth y DU ar fanylion y gefnogaeth a’i effaith ar ddiwydiant bwyd môr Cymru.


O ran llif data, cytunwyd i sefydlu 'dull pontio' tra bod yr UE yn ystyried digonolrwydd data. Mae hyn yn dileu'r bygythiad uniongyrchol i lif data rhwng y DU a'r UE, ond mae risgiau'n parhau y mae angen i bob sector o'r economi liniaru yn eu herbyn ac rydym yn parhau i gyfathrebu canllawiau arfer gorau ar y mater hwn.


##### ​​​​​​​**Gwasanaethau cyhoeddus a chymunedau** – gan gynnwys dinasyddion yr UE, gwydnwch data gwasanaethau cyhoeddus, cyngor ar bopeth a thrafnidiaeth a theithio


Mae'r camau gweithredu yn y maes hwn yn aros yn weddol ddigyfnewid o ganlyniad i'r cytundeb. Bydd Llywodraeth Cymru yn parhau i gefnogi gwasanaethau sy'n rhoi cyngor i bob dinesydd gan gynnwys ar Statws Preswylydd Sefydlog yr UE, gan gydnabod mai cyfrifoldeb Llywodraeth y DU yw cynllunio a gweithredu'r cynllun statws sefydlog.


Mae'r cytundeb hefyd wedi darparu rhai mesurau diogelu pwysig ar gyfer y sector trafnidiaeth, gan gynnwys awyrennau a chludo nwyddau, ond efallai y bydd rhai effeithiau difrifol o hyd. Mae hyn yn fwyaf tebygol ar gyfer marchnadoedd arbenigol, o ganlyniad i'r rheolau newydd ar fasnach, yn ogystal â phroblemau’r gofynion fisa newydd ar gyfer rhai gweithwyr proffesiynol e.e. cerddorion.


##### ​​​​​​​**Gweithgareddau gweithredol** – gan gynnwys porthladdoedd a rheoli traffig, ynni a newid yn yr hinsawdd, dyfodol rhaglenni'r UE.


Gan fod y camau hyn yn canolbwyntio ar y gweithgareddau gweithredol newydd y mae angen i Lywodraeth Cymru ymgymryd â hwy o ganlyniad i ymadael â’r UE, mae'r rhain yn aros yn ddigyfnewid ac yn parhau i fod yn flaenoriaeth uchel. Mae’r meysydd sy'n peri pryder parhaus yn cynnwys gweithredu gofynion ffiniau newydd a'n gweithredoedd mewn ymateb i benderfyniad anffodus iawn Llywodraeth y DU i beidio â chymryd rhan yng nghynllun addysgol yr UE, Erasmus\+.


Rydym wedi bod yn gweithredu ein cynllun rheoli traffig wrth gefn yn y Gogledd, ac yn gweithio gyda Chyngor Sir Penfro i sicrhau bod lle ar gyfer traffig sy’n cyrraedd Doc Penfro ac Abergwaun heb y ddogfennaeth briodol. Mae'r rhain wedi bod yn effeithiol o ran rheoli'r traffig heb ddogfennaeth briodol a welwyd hyd yma a byddwn yn parhau i adolygu'r sefyllfa draffig yn ein porthladdoedd dros yr wythnosau nesaf.


Er bod lefel y traffig heb y ddogfennaeth briodol wedi bod yn gostwng yn ystod y mis, rydym yn dal i weld lefelau isel o draffig drwy borthladdoedd Cymru. Rydym wedi bod yn cynnal trafodaethau gyda Llywodraethau'r DU ac Iwerddon, yn ogystal â'r gweithredwyr porthladdoedd a fferi, awdurdodau lleol, masnachwyr a chludwyr, i archwilio pa opsiynau sydd ar gael i helpu busnesau i lywio a dod yn hyderus gyda phrosesau newydd ar y ffin, a ddylai yn ei dro helpu i ddenu traffig yn ôl i lwybrau cyflymach drwy borthladdoedd Cymru.


Mae Gweinidog yr Economi, Trafnidiaeth a Gogledd Cymru wedi ysgrifennu at Lywodraeth y DU yr wythnos hon i ofyn sut y maent yn bwriadu gwrthdroi'r gostyngiad cyson hwn mewn traffig ym mhorthladdoedd Cymru. Nid problemau cychwynnol yn unig yw'r rhain. O ganlyniad i ddewisiadau polisi Llywodraeth y DU ar fasnachu â'r UE, mae busnesau'n talu mwy ac yn cymryd mwy o amser i ddanfon nwyddau o amgylch y DU yn hytrach na chymryd y llwybrau cyflymach a mwy effeithlon drwy borthladdoedd Cymru. Mae canlyniadau hyn ar gymunedau ein porthladdoedd yn ddifrifol. Cyfrifoldeb Llywodraeth y DU yw'r systemau dan sylw ac rydym angen gweld cefnogaeth a hyfforddiant manwl i sicrhau bod busnesau a chludwyr yn hyderus wrth ddefnyddio prosesau newydd ar y ffin ac i sicrhau bod masnach yn llifo'n ôl drwy'r llwybrau cyflymaf i'r farchnad.


Mae trafodaethau gyda diwydiannau’n awgrymu bod cryn dipyn o draffig heb y ddogfennaeth briodol hefyd yn dewis aros mewn warysau neu ddepos yn hytrach na mynd i borthladdoedd. Mae angen inni sicrhau y gall y fasnach honno symud eto, ond byddwn yn parhau i asesu a rheoli'r risgiau canlyniadol ar draffig os yw'n gwneud hynny heb fod yn gwbl barod ac yn cael ei wrthod yn y porthladd.


Yn ogystal, rydym hefyd yn clywed bod y prosesau newydd yn atal traffig rhwng Cymru a Gogledd Iwerddon, a'i fod naill ai'n ailgyfeirio drwy borthladdoedd Lloegr neu'r Alban neu ddim yn teithio o gwbl. Mae hyn yn cynrychioli pryder mawr nad yw'r prosesau tramwy y mae Llywodraeth y DU wedi'u rhoi ar waith yn ddigonol i atal tarfu ar draffig rhwng Gogledd Iwerddon a Chymru.


Rydym wedi codi'r pryderon hyn ar frys gyda Llywodraeth y DU, a byddwn yn pwyso arni i sicrhau y bydd pob cam posibl yn cael eu cymryd i hwyluso traffig sy'n teithio rhwng Cymru a Gogledd Iwerddon ac i sicrhau nad yw busnesau'n cael eu gorfodi i ddewis rhwng gofynion tramwy beichus, cymryd llwybrau hirach ac felly mwy costus drwy Loegr neu'r Alban, neu beidio â theithio'n gyfan gwbl.   


Mae Llywodraeth Cymru wedi ymrwymo i wneud popeth o fewn ein gallu i gyflawni hyn, ond Llywodraeth y DU sy'n gyfrifol am y rhan fwyaf o'r systemau o dan sylw. Mae angen cefnogaeth a hyfforddiant manwl i sicrhau bod busnesau a chludwyr yn hyderus wrth ddefnyddio prosesau newydd ar y ffin a chadw nwyddau'n symud mor effeithlon ac effeithiol â phosibl.


##### ​​​​​​​**Adnoddau a chyfrifoldebau Llywodraeth Cymru** – gan gynnwys negodiadau gyda Thrysorlys EM ar gyllid, Cronfa Ffyniant a Rennir y DU a goblygiadau ar Ddeddfwriaeth a Swyddogaethau Newydd.


Mae'r camau gweithredu o dan y thema hon i gyd yn parhau i fod yn berthnasol. Mae goblygiadau niweidiol Adolygiad o Wariant y DU a phenderfyniadau Llywodraeth y DU ynghylch y Gronfa Ffyniant a Rennir yn hysbys iawn, a bydd Llywodraeth Cymru yn parhau i bwyso ar Lywodraeth y DU i sicrhau canlyniad teg i ddinasyddion Cymru.


Ar ôl ymadael â’r UE mae Llywodraeth Cymru wedi cael nifer o swyddogaethau ychwanegol a gyflawnwyd yn flaenorol gan Gomisiwn yr UE. Gyda'r swyddogaethau ychwanegol hyn daw gofynion adnoddau ychwanegol na all Llywodraeth Cymru eu bodloni gyda'r lefel wael o gymorth ariannol y mae Llywodraeth y DU wedi'i chyhoeddi. Yr wyf wedi mynegi fy mhryderon i Lywodraeth y DU.


Yn ogystal â hyn, mae rhaglen ddeddfwriaethol sylweddol wedi'i sefydlu i weithredu ein hymadawiad â'r UE. Cafodd Offerynnau Statudol Ymadael â’r UE y nodwyd eu bod yn ofynnol erbyn diwedd y cyfnod pontio eu cyflawni ar amser, i wneud cywiriadau pellach i gyfraith yr UE a gedwir er mwyn sicrhau llyfr statud gweithredol ac i weithredu'r Cytundeb Ymadael a chytundebau cysylltiedig. Rhoddodd Gweinidogion Cymru gymeradwyaeth ar gyfer dros 50 o Offerynnau Statudol y DU a gwnaed 20 o Offerynnau Statudol Cymru yn ystod y cyfnod pontio ac rydym yn parhau i weithio ar Offerynnau Statudol Ymadael â’r UE nad ydynt yn gyfyngedig o ran amser ac unrhyw Offerynnau Statudol pellach sydd i'w gwneud o dan Ddeddf Perthynas y Dyfodol.


 


Rydym i gyd yng nghamau cynnar y broses o ddeall, a phrofi goblygiadau a heriau ein hymadawiad â'r UE, ond bydd Llywodraeth Cymru’n parhau i weithio gyda'n partneriaid a'n rhanddeiliaid, gan ymgysylltu â busnesau, cymunedau a phobl Cymru i ganfod goblygiadau ymarferol y Cytundeb Masnach a Chydweithredu ac adolygu'r cymorth y gallwn ei ddarparu. 


 







Translation:


 
On 11 November 2020 I published the Welsh Government’s End of EU Transition Action Plan. Our plan set out the Welsh Government’s strategic priorities in preparation for the end of the transition period and Welsh Government actions, both independently and jointly with the UK Government and partners in Wales, to ensure that the public, private and third sectors, individuals and communities were as prepared as possible for inevitable change. As a responsible Government we planned for the worst case scenario – a no negotiated outcome. In publishing the Action Plan I also committed to review our priorities in the event a deal was agreed between the UK and the EU.


On 24 December 2020, seven days before the end of the transition period, the negotiations concluded, a deal between the EU and UK was agreed, and the UK/EU Trade and Cooperation Agreement (TCA) was subsequently published. The Written Statement from the First Minister on 24 December 2020 set out the Welsh Government’s immediate response to the deal. While welcoming the fact the UK had avoided a chaotic no\-deal outcome, the deal is a very thin one with considerable new barriers to trade and significantly reduced levels of cooperation with the EU across a number of important areas, including security.


Following publication, the Welsh Government has scrutinised the content of the Agreement to better understand the impact for the citizens of Wales, and will publish the outcome of that overall analysis shortly.


Our priority has been and will continue to be focused on supporting Welsh citizens and the Welsh economy in its efforts to react to the inevitable change and challenges the TCA has delivered. We have deployed as necessary the actions as set out in the End of Transition plan, continuing to work closely with partners in doing so. I would like to thank all our partners for their efforts and spirit of partnership that has been so important as we prepared for, and worked to adapt to, the end of the transition period.


An important part of this was to rapidly update our **Preparing Wales** website – which provides advice to businesses, other stakeholders and the public, and signposts to further sources of information.  We urge anyone with questions about the impact of the end of transition and the TCA to make use of this resource. We have also ensured that our advice services had sufficient capacity to respond to requests for advice.


We have been paying close attention to potential compound impacts and interactions between the end of the transition period, the implications of Covid\-19, and other risks such as severe weather events and avian influenza. Our civil contingencies arrangements have been in full operation over this period, and have supported effective coordination and communication of activity.


My initial assessment is that the strategic priorities set out within our Action Plan remain relevant and the TCA has changed relatively little in terms of the key actions we set out. We will continue to focus on the actions within the five strategic priorities:


##### **Supply of critical goods** – including the supply of food, medicines and medical supplies and other critical items.


An agreement was important to ensure the continued flow of goods between the UK and the EU following the end of the transition period. However, we have still seen some disruption at the borders as businesses and operators adjust to new process associated with the movement of goods. Moreover, the number of freight movements across the short straits and, even more markedly, the Wales\-Ireland routes were initially well below normal for the time of year.


While there remains a risk to the supply of goods, the Welsh Government will continue to prioritise actions that seek to ensure the continued supply of critical goods and will continue with mitigation measures as set out in the Action Plan.


##### B**usiness readiness and support** – providing detailed guidance for businesses and industry, cross\-border trading advice and free\-flow of data, and support for specific sectors, assuming extra funding is provided by HM Treasury.


Most of the actions in this theme remain highly relevant as even with a deal there are very significant changes that businesses need to adapt to, both now and over the coming months. Many businesses were waiting for an agreement to understand the implications and the measures required as a result. We will continue to work with businesses to provide information and support including through our online resources such as the EU Transition Portal. In addition to this we have been running trader readiness seminars with HMRC and the Irish Government to support businesses to manage their continued trade with Ireland. 


Some of the sector specific interventions we had prepared for are not required to the same extent, given the agreement in place. Support for the red meat sector is no longer required at the levels considered necessary in a no deal scenario as the deal at least provides for zero tariffs. However, we know the deal has introduced a significant non\-tariff barriers and work continues to analyse the full implications of the deal on all sectors of the economy.


Already, seafood exporters from Wales are experiencing issues exporting products to the EU and some of these difficulties have resulted in consignments of fresh and live product becoming stranded or delayed.  These are highly perishable products and any significant delays can seriously impact their value. We have been liaising with exporters and making the case to the UK Government for compensation to the export sector and the whole supply chain.  The UK Government recently announced a £23m compensation fund for seafood support without any real detail of the scheme nor the eligibility criteria and of which has not been co\-designed by the devolved governments. We will continue to work with the UK Government to determine the detail of the support and the impact of this support for the Welsh seafood industry.


On data flows there has been agreement for a ‘bridging mechanism’ to be in place while the EU considers the issue of data adequacy. This removes the immediate threat to the flow of data between the UK and the EU, but risks remain which all sectors of the economy need to mitigate against and we continue to communicate best practice guidance on this issue.


##### **Public services and communities** – including EU citizens, public service data resilience, citizens’ advice and transport and travel


The actions in this area remain broadly unchanged as a result of the deal. The Welsh Government will continue to support services which provide advice to all citizens including on EU Settled Status, whilst recognising that the design and operation of the settlement scheme is the responsibility of the UK Government.


The deal has also provided some important safeguards for the transport sector, including aviation and haulage, however there may still be some severe impacts. Particularly on niche markets, as an outcome of the new cabotage rules, as well as the problems of new visa requirements for some professionals e.g. musicians.


##### ​​​​​​​**Operational activities** – including ports and traffic management, energy and climate change, future of EU programmes.


As these actions focussed on the new operational activities the Welsh Government need to undertake as a result of leaving the EU, these actions remain unchanged and remain a high priority. Areas of ongoing concern include implementing new border requirements and our actions in response to the UK Government’s deeply regrettable decision to not participate in EU educational scheme, Erasmus\+.


We have been operating our traffic management contingency plan in north Wales, and working with Pembrokeshire County Council to make sure there is space for unready traffic at Pembroke Dock and Fishguard. These have been effective in managing the unready traffic we have seen so far and we will keep the traffic situation at our ports under review over the coming weeks.


Whilst the level of unready traffic has been decreasing over the course of the month, we are continuing to see low levels of traffic through Welsh ports. We have been driving forward conversations with the UK and Irish Governments, as well as the port and ferry operators, local authorities, traders and hauliers, to explore what options are available to help businesses navigate and become confident with new border processes, which should in turn help attract traffic back to quicker routes through Welsh ports.


The Minister for Economy, Transport and North Wales has written this week to the UK Government to ask how they plan to reverse this consistent reduction in traffic at Welsh ports.  These are not just teething problems. As a result of the UK Government’s policy choices on trade with the EU, businesses are paying more and taking longer to ship goods around the UK rather than taking the quicker and more efficient routes through Welsh ports, with serious consequences for our port communities. The systems involved are the responsibility of the UK Government and we need to see detailed support and training to make sure businesses and hauliers are confident using new border processes and to ensure we get trade flowing back through the quickest routes to market.


Conversations with industry suggest that a significant amount of unready traffic is also choosing to remain in warehouses or depots rather than heading to ports. We absolutely need to get that trade moving again, but we will continue to assess and manage the knock\-on traffic risks if it does so without being fully ready and is turned away from the port.


In addition, we are also hearing that the new processes are deterring traffic between Wales and Northern Ireland, and that it is either rerouting via English or Scottish ports or simply not travelling. This represents a major concern that the transit processes which the UK Government have put in place are not sufficient to prevent disruption to traffic between Northern Ireland and Wales.


We have urgently escalated these concerns to the UK Government, and will be pressing for every possible facilitation to be made available to traffic travelling between Wales and Northern Ireland and to make sure businesses aren’t forced to choose between burdensome transit requirements, taking longer and therefore costlier routes through England or Scotland, or simply not travelling altogether.    


The Welsh Government is committed to doing everything we can to achieve this, but the bulk of the systems involved are the responsibility of the UK Government, and we need to see detailed support and training to make sure businesses and hauliers are confident using new border processes to keep goods moving as efficiently and effectively as possible.


##### ​​​​​​​**Welsh Government resourcing and responsibilities** – including negotiations with HM Treasury on funding, the UK Shared Prosperity Fund (SPF) and implications on Legislation and New Functions.


The actions in this theme all remain relevant. The damaging implications of the UK Spending Review and the UK Government’s decisions around the Shared Prosperity Fund are well known, and the Welsh Government will continue to press the UK Government for a fair outcome for the citizens of Wales.


On leaving the EU the Welsh Government has acquired a number of additional functions which were previously delivered by the EU Commission. With these additional functions come additional resource requirements which the Welsh Government cannot meet with the poor level of financial support the UK Government has announced. I have raised my concerns with the UK Government.


In addition to this there is and has been a substantive legislative programme to implement our exit from the EU. The EU Exit Statutory Instruments (SIs) identified as being required by the end of transition, to make further corrections to retained EU law to ensure an operable statute book and to implement the Withdrawal Agreement and related agreements, were delivered on schedule. The Welsh Ministers consented to over 50 UK SIs and made 20 Welsh SIs during the transition period and we continue to work on non\-time critical EU Exit SIs and any further SIs to be made under the Future Relationship Act.


 


We are all in the early stages of understanding, and experiencing the implications and challenges of our departure from the EU, but the Welsh Government will continue to work with our partners and stakeholders, engaging with businesses, communities and the people of Wales to identify the practical implications of the TCA and to review the support we may provide.